open-index/open-wikipedia-markdown huggingface dataset:
Վարսնակ

**Վարսնակ****, կամ փետրախոտ ձգվող**, անցյալում հայտնի էր որպես *խաշար* և *հալֆա* () բազմամյա խոտաբույս է, Փետրախոտ (Stipa) ցեղի տեսակ հացազգիների ընտանիքից։ Աճում է Իսպանիայում և Հյուսիսային Աֆրիկայում։ Կարևոր գյուղատնտեսական մշակաբույս է։

## Տարածագոտի
Վարսնակն արևմտյան միջերկրածովյան էնդեմիկ է, աճում է Հյուսիսային Աֆրիկայի և Իսպանիայի հարավային կիսաանապատային հողերում։ Ալժիրում աճման տարածքը գնահատվում է 3 միլիոն հեկտար, ամենամեծ տարածքը գտնվում է Սաիդա նահանգում՝ 1,2 միլիոն հեկտար։ Լայնորեն տարածված է Օրանի շրջանից մինչև Ալժիրի հարավի լեռնաշխարհը (մինչև 1800 մ բարձրության վրա)։ Այն Հյուսիսային Աֆրիկայում անապատացման դեմ պայքարի կարևոր տարր է։

Բարձրությունը 0,3—1,5 մ է։

## Օգտագործումը
Օգտագործվում է որպես արոտային կեր ուղտերի, ձիերի և եզների համար։ Արտահանվում է եվրոպական երկրներ, 20-րդ դարի սկզբին Իսպանիայից արտահանումը կազմել է 40, Թունիսից և Տրիպոլիից՝ 30, Ալժիրից՝ 60 հազար տոննա տարեկան։ Բույսի տերևները կազմված են ամուր մանրաթելից և օգտագործվում են արհեստական մետաքսի և այլ գործվածքների արտադրության համար, օգտագործվում են նաև տարբեր իրեր հյուսելու համար և ծառայում են որպես հումք թղթի արտադրության համար։

Վարսնակը հայտնի է Եվրոպայում թղթի արտադրության մեջ իր օգտագործմամբ ավելի քան 100 տարի։ Դրա մանրաթելից ստացվում է բարձրորակ թուղթ, որն օգտագործվում է գրքային գործում։
Պատկեր:Esparto.jpg|Վարսնակի կապոց
Պատկեր:Pleita artesania esparto.jpg|Հյուսվածք վարսնակից
Պատկեր:Stipa tenacissima seeds.jpg|Սերմերը


## Ծանոթագրություններ

Կատեգորիա:Եվրոպայի բուսական աշխարհ
Կարմեն Դեյմ

**Կարմեն Սուսանա Դեյմ Սուբիլյագա**  (, ) , պրոֆեսիոնալ մոդել, դերասանուհի և հեռուստահաղորդավարուհի, «Միսս աշխարհ» մրցույթի հաղթող (1955 թ), Սուրինամից Վենեսուելա տեղափոխված հոլանդացի հրեայի դուստր։

## Կենսագրություն
1955 թվականի հուլիսի 9-ին Կարմեն Սուսանա Դեյմ Սուբիլյագան հաղթող է ճանաչվել ազգային մրցույթում։ Նա ներկայացրել է Միրանդա նահանգը։ Նույն թվականի հուլիսի 22-ին նա մասնակցել է «Միսս Տիեզերք» մրցույթին և հասել մինչև կիսաեզրափակիչ։ Նույն թվականի հոկտեմբերին նա ներկայացնել է Վենեսուելան «Միսս աշխարհ 1955» մրցույթին և դարձել առաջին լատինաամերիկացին, որը հաղթել է այդ մրցույթին։ Մրցույթն անցկացվել է Մեծ Բրիտանիայի մայրաքաղաք Լոնդոնում։

Գեղեցկության մրցույթում նրա հաղթանակն օգնեց նրան դերասանուհու և հաղորդավարուհու կարիերա ստեղծել Վենեսուելայի հեռուստատեսությունում։ Մինչև 2016 թվականը նա ապրել է Վենեսուելայի Մարգարիտա կղզում։

Սուսանա Դեյմը մահացել է կաթվածից՝ է 2016 թվականի հունիսի 18-ին։

Նրա դուստրը՝ Կարոլինա Սերուտին, ներկայացրել է Վենեսուելան «Միսս աշխարհ 1983» մրցույթին, որը տեղի է ունեցել 1983 թվականի նոյեմբերի 17-ին, Լոնդոն քաղաքում։

## Ծանոթագրություններ

## Արտաքին հղումներ
*Susana Duijm en "Bellas Venezolanas"
*  Bellas Venezolanas: Susana Duijm Bellasvenezolanas.org
* Miss Universe 1955 Jimmy's pageant page 
* Miss Venezuela Titleholders Jimmy's pageant page
* Miss World 1955 Pageantopolis.com
* Susana Duijm… ¡Reina de reinas por siempre!Meridiano.com
* Susana Duijm, a primeira latina a conquistar o título de Miss Mundo Mundomiss.blogspot.com 
* Susana Duijm rompió los cánones de su época. Bellezavenezolana.net. 
* Venezolanas han arrasado en el Miss Mundo Bellezavenezolana.net. 

Կատեգորիա:Դերասանուհիներ այբբենական կարգով
Կատեգորիա:Կաթվածից մահացածներ
Կատեգորիա:Միսս Աշխարհ հաղթողներ
Կատեգորիա:Մոդելներ այբբենական կարգով
Կատեգորիա:Վենեսուելացի դերասանուհիներ
Յոթերորդ երկինք

**«Յոթերորդ երկինք»** (), խորհրդային գեղարվեստական ֆիլմ, որը նկարահանել է ռեժիսոր Էդուարդ Բոչարովը «Մոսֆիլմ» կինոստուդիայում 1971 թվականին։ Պրեմիերան կայացել է 1972 թվականի մարտի 20-ին։

## Սյուժե
Մոսկվացի Քսանա Գեորգիևնան հանդիպում է իր պետի հետ։ Վերջինիս հյուր է գալիս իր հին ծանոթը, որին ինքը չի ցանկանում տեսնել, և Քսանա Գեորգիևնային խնդրում է դիմավորել նրան։ Իվան Մազաևն առաջին հայացքից սիրահարվում է նրան և հրավիրում է հայտնի «Յոթերորդ երկինք» ռեստորան։ Այս հանդիպումից հետո Քսանան ափսոսում է, որ մերժել է նրա խնդրանքը և նրա հետևից գնում է հարավային քաղաք, որտեղ շատ արագ զարգանում են հետաքրքիր իրադարձություններ։

## Դերերում
* Նիկոլայ Ռիբնիկով – *Իվան Սերգեևիչ Մազաև
* Ալլա Լարիոնովա – *Քսանա Գեորգիևնա
* Օլեգ Ժակով – *Վիկտոր Լեոպոլդովիչ
* [[Լեոնիդ Կուրավլյով]] – *Եվսեև
* Օլեսյա Իվանովա
* Ռիտա Գլադունկո
* Օլգա Սոշնիկովա
* Ստանիսլավ Բորոդոկին
* Նիկոլայ Գրաբբե
* Նուրժուման Իխտիմբաև
* Նիկոլայ Սմորչկով
* Եվգենի Շուտով – ''էպիզոդ, այցելու, որը վախենում է բարձրությունից

## Նկարահանող խումբ
* Ռեժիսոր՝ Էդուարդ Բոչարով
* Սցենարիստներ՝ Անատոլի Գալիև, Միխայիլ Մակլյարսկի, Էդուարդ Բոչարով
* Նկարիչ՝ Իրինա Շրետեր
* Օպերատոր՝ Տիմոֆեյ Լեբեշև
* Կոմպոզիտոր՝ Անդրեյ Էշպայ

## Ծանոթագրություններ

## Արտաքին հղումներ
*

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Փախուստ պալատից

**«Փախուստ պալատից»** (), 1975 թվականի խորհրդային գեղարվեստական ֆիլմ, որը նկարահանել են ռեժիսորներ Նիկոլայ Մալեցկին և Վլադիմիր Պոպկովը Դովժենկոյի անվան կինոստուդիայում։ Ֆիլմի պրեմիերան կայացել է 1977 թվականի հունվարին։

## Սյուժե
Ֆիլմի գործողությունները տեղի են ունենում 1930-ականներին։ Խարկովի Պիոներների տան սաները, որոնք վերջերս են դարձել պիոներներ, երազում են արտասահմանյան ճանապարհորդությունների մասին դեպի տարբեր էկզոտիկ երկրներ։ Սակայն նրանք իրենց ծրագիրն իրականացնելու շանս չունեն Ստալինի տոտալիտար ռեժիմի պատճառով, և այնուամենայնիվ, ընկերները որոշում են փախչել իրենց հարազատ վայրերից։

## Դերերում

* Նադեժդա Սմիռնովա – *Գալկա
* Ալեքսանդր Դարուգա – *Իլյա
* Ալեքսեյ Բելով – *Սենկո
* Իգոր Մերկուլով – *Միխալիչ
* Բորիս Դորոժենկո – *Մալեշա
* Կոնստանտին Ստեպանկով – *Սլավա Սեմեչկինա
* Մարինա Լեբեդենկո – *Օլեչկա, երիտասարդ բալերինա
* Վլադիմիր Կոնկին – *Ռևոլդ Սլոնով / Պետկա Մուխա
* Ռոման Տկաչուկ – *Տարաս Տարասովիչ
* Իրինա Լավրենտևա – *Սենկայի մայրը
* Պյոտր Դովգալ – *Սենկայի պապը
* Բորիսլավ Բրոնդուկով – *Միխալիչի հայրը
* Կոնստանտին Ստեպանկով – *ուսուցիչ
* Վիկտոր Պանչենկո – *ոստիկան
* Ալեքսանդր Տոլստիխ – *երկաթուղային
* Ալեքսանդր Մովչան – *նավապետ
* Ռուդոլֆ Դամբրան – *Նիկոլայ Նիկոլաևիչ
* Յուրի Դուբրովին – *Անդրեյ, Սենկայի հայրը
* Յուրի Կրետենկո – *Գրիգորի Սերգեևիչ, ֆիզիկոս
* Իգոր Կրուչիկ – *էպիզոդ
* Իլյա Կուցի – *Պալչիկով
* Միխայիլ Կուցին – *Պալչիկով
* Վլադիսլավ Պուպկով – ''հարևան (լուսագրերում նշված չէ)

## Նկարահանող խումբ
* Բեմադրող ռեժիսորներ՝ Նիկոլայ Մալեցկի, Վլադիմիր Պոպկով
* Սցենարիստ՝ Արկադի Ինին
* Բեմադրող օպերատոր՝ Վլադիմիր Դավիդով
* Կոմպոզիտոր՝ Մարկ Կարմինսկի
* Բեմադրող նկարիչներ՝ Վասիլի Բեսկրովնի, Ալեքսեյ Բոբրովնիկով
* Հնչյունային օպերատոր՝ Նաթան Տրախտենբերգ
* Մոնտաժի ռեժիսոր՝ Թամարա Սերդյուկ
* Խմբագիր՝ Մարինա Մեդնիկովա

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Բիֆքեյք

աջից|մինի|293x293փքս|Բիֆքեյքի օրինակ
**Բիֆքեյք** (, «միս» և «տորթ» բառերից), անգլերեն տերմին. գովազդային նպատակներով (առևտրական արտադրականքի նկատմամբ ուշադրությունը բարձրացնելու նպատակով) տղամարդու ամբողջական կամ մասամբ մերկ լուսանկար։ Ցուցադրության թիրախային լսարան կարող են լինել ինչպես կանայք, այնպես էլ տղամարդ սպառողները։ Երբեմն «Բիֆքեյք» են անվանում մոդելին, որի մարմինը որպես հիմք են վերցրել, օրինակ, պատառների համար։

Առաջին անգամ տերմինն օգտագործել է հոլլիվուդյան մեկնաբան Սինդի Սկոլսկին։

Ընդունված է արական մարմինը ներկայացնել որոշակի ոճով, սովորաբար դա հիպերմկանային, ագրեսիվ ոճ է։ Հայտնի ոճերից մեկն է մինչև գոտկատեղը մերկ ուժեղ տղամարդ, զարգացած մկանային համակարգով և գեղեցիկ մարմնով մոդել կամ հայտնի աստղ, օրինակ, կինոդերասան։ Հագուստի օգտագործումը հասցվում է նվազագույնի։ Բիֆքեյքն ակտիվորեն օգտագործվում է հեռուստագովազդում, պաստառներում, տղամարդկանց (և կանանց) ամսագրերում։ Որոշումները կարող են զանազան լինել՝ միայն կիսավարտիքով տղամարդկանցից մինչև վերնաշապիկի կոճակները բացած և արձակած տղայից։

Մկանոտ տղամարդկանց լուսանկարները հաճախ օգտագործվում են հետևյալ արտադրանքների գովազդի մեջ՝ քաշի վերահսկման դասընթացներ, բոդիբիլդինգ, սպորտային մարզասարքեր, դիետա, տղամարդու դեզոդորանտներ։

## Ծանոթագրություններ

## Արտաքին հղումներ
* Dictionary.com
* Shirtless Lifestyle 

Կատեգորիա:Գովազդ
Ուրի Օռլև

**Ուրի Օռլև** (, ) իսրայելցի արձակագիր, սցենարիստ, մանկական գրքերի հեղինակ, թարգմանիչ։

## Կենսագրություն
Ծնվել է  բժիշկ Մաքսիմիլիան (Մաքս) Օռլովսկու (1894-1941) ընտանիքում։ Մայրը՝ Սոֆյան, աշխատել է հոր կլինիկայում՝ որպես բժշկի օգնական։ Շուտով ընտանիքը տեղափոխվել է Օտվոցկ, որտեղ հայրն աշխատել է որպես ընդհանուր բժիշկ։

Երկրորդ համաշխարհային պատերազմի ժամանակ՝ 1940-1943 թվականներին, ամբողջ ընտանիքն արտաքսվել է Վարշավայի գետտո։  Մոր մահից հետո նրան եղբոր՝ Կազիմիրի հետ ուղարկել են Բերգեն-Բելզեն համակենտրոնացման ճամբար, որտեղ անցկացրել է մոտ երկու տարի։

Պատերազմից հետո՝ 1946 թվականին, եղբոր հետ ներգաղթել է Պաղեստին և բնակություն հաստատել Գալիլեայում։

1962 թվականին տեղափոխվել է Երուսաղեմ, որտեղ ապրել է մինչև մահ՝ կնոջ և երեք երեխաների հետ։

Մահացել է 2022 թվականի հուլիսի 25-ին։

## Աշխատություններ
Նրա առաջին «Առաջատար զինվորներ» վեպը լույս է տեսել 1956 թվականին։ 1976 թվականին նա սկսել է գրքեր գրել երեխաների և երիտասարդների համար, սցենարներ՝ ռադիոյի և հեռուստատեսային շոուների համար և արտասահմանյան գրականություն է թարգմանել եբրայերեն։

Նրա մոտ 30 գրքեր թարգմանվել են աշխարհի 38 լեզուներով։

### Մանկական գրքեր
* 1997: *Ha-Mishpahah Ha-Nodedet*
* 1996: *Rehokei Mishpahah*
* 1995: *Ktzitzah Me-Ha-Tzohorayim*
* 1988: *Hafifat Rosh*
* 1985: *Al Tzad Smol*
* 1985: *Masah Le-Gil Arba*
* 1983: *Ah Boger*
* 1981: *Tor Ha-Knafayim *
* 1980: *Rosh Ha-Ir Ten Lashir*
* 1980: *Babcia Robi na Drutach*
* 1980: *Motzetz Ha-Mazal*
* 1979: *Ma’ase Be-Manoah She-Hif’il Et Ha-Moah*
* 1979: *Ha-Anan Ha-Shahor*
* 1979: *Hultzat Ha-Aryeh*
* 1979: *Siamina*
* 1979: *Meshaga’at Pilim*
* 1978: *Mahshavot Tzohorayim*
* 1977: *Ketanah-Gedolah*
* 1976: *Hayat Ha-Hoshech*

### Պատանեկան գրքեր
* 1997: *Shirat Ha-Leviatanim*
* 1996: *Mishak Ha-Hol*
* 1991: *Lydia Malkat Eretz Israel*
* 1990: *Ha-Gveret Im Ha-Migba’at*
* 1988: *Ha-Ish Min Ha-Tzad Ha-Aher*
* 1986: *Keter Ha-Drakon*
* 1981: *האי ברחוב הציפורים*
* 1979: *Kashe Lihiyot Aryeh*

### Վիպակներ
* 1958: *Ad Mahar*
* 1956: *Hayalei Oferet*

## Մրցանակներ
*Մանկական գրականության զարգացման գործում ունեցած մեծ ավանդի համար 1996 թվականին արժանացել է Հանս Քրիստիան Անդերսենի մրցանակին։
*Յանուշ Կորչակի միջազգային գրական մրցանակի դափնեկիր 
*Բյալիկի անվան գրական մրցանակի դափնեկիր

## Ծանոթագրություններ

## Արտաքին հղումներ
* Biography & Bibliography from the *Institute for the Translation of Hebrew Literature*

Կատեգորիա:Գրողներ այբբենական կարգով
Կատեգորիա:Իսրայելցի գրողներ
Կատեգորիա:Հոլոքոստից փրկվածներ
Կատեգորիա:Իսրայելցի մանկագիրներ
Գեյ պոռնոգրաֆիա

250px|մինի|«Men of Israel» կինոնկարի նկարահանման աշխատանքներ
**Հոմոսեքսուալ պոռնոգրաֆիա**, **գեյ պոռնոգրաֆիա**, պոռնոգրաֆիայի տեսակ, որը լսարանի սեռական գրգռման նպատակով պատկերում է սեռական ակտ տղամարդկանց միջև։ Գեյ պոռնոյի հիմնական սպառողները հոմոսեքսուալ և բիսեքսուալ տղամարդիկ են, լատենտ նույնասեռականները, հետերոսեքսուալ և բիսեքսուալ կանայք։

## Պատմություն
Գեյ կինոնկարների արտադրությունը սկսվել է 1970-ական թվականներին, երբ որոշ ստուդիաներ սկսեցին միասեռական թեմաների պոռնոգրաֆիկ ֆիլմեր թողարկել այսպես կոչված սեքս-կինոթատրոններում (կինոթատրոններ, որտեղ հնարավոր էր սեքսով զբաղվել)։

1970-ական թվականներին գեյերի համար նաև ստեղծվել են բազմաթիվ պոռնոգրաֆիկ ամսագրեր, ինչպիսիք են «In Touch» և «Blueboy»: 1973 թվականին հիմնադրված «Playgirl» կանանց ամսագիրը գեյերի ուշադրությունը գրավել է ամսագրում հրապարակվող տղամարդկանց էրոտիկ լուսանկարների պատճառով։

## Bareback-սեքսը պոռնոարտադրության մեջ
ԱՄՆ-ում և Եվրոպայում գեյ պոռնոյում պարտադիր օգտագործվում է պահպանակ՝ ի տարբերություն հետերոսեքսուալ պոռնոգրաֆիայի, որտեղ պաշտպանության միջոցները շատ հազվադեպ են հանդիպում։ Սակայն վերջին տարիներին նույնասեռական պոռնոգրաֆիայի շրջանում աճում է այսպես կոչված bareback-պոռնոյի պահանջարկը, որը գրեթե առանձին ժանր է դարձել՝ հատկապես Եվրոպայում, որտեղ բոլոր գեյ-պոռնոֆիլմերի մինչեւ 60%-ը պատկանում է "bareback" կատեգորիային։

Սովորաբար նկարահանումները թույլատրվում են միայն բացասական ՄԻԱՎ-ի կարգավիճակի վերաբերյալ տվյալներ ունենալու դեպքում, սակայն անվտանգության նման միջոցները բավարար չեն, քանի որ ՄԻԱՎ-ի նկատմամբ հակամարմինների ստանդարտ թեստերը հավաստի են միայն վերջին ռիսկայնությունից 3 ամիս հետո։ Այսպես, օրինակ, 2007 թվականին Մեծ Բրիտանիայում սկանդալ Է բորբոքվել, երբ մի քանի պոռնոդերասաններ ՄԻԱՎ-ով են վարակվել ֆիլմի նկարահանումների ժամանակ, թեև բոլոր դերասանները հաջողությամբ անցել են ՄԻԱՎ-ի թեստը։

Մեծ թվով bareback-պոռնոներ նաև բացասաբար է ազդում տղամարդկանց շրջանում անպաշտպան սեքսի տարածման վրա, որոնք սեռական հարաբերություն են ունենում տղամարդկանց հետ։

2009 թվականին ամերիկյան AIDS Healthcare Foundation կազմակերպությունը փորձել է դատարանի միջոցով պոռնոդերասաններին պարտավորեցնել պահպանակներ օգտագործել նկարահանումների ժամանակ։  Սակայն հասարակական կազմակերպության պահանջը մերժվել է դատարանի կողմից։

## Հետաքրքիր փաստեր
Ամերիկյան «Psychology Today» ամսագրում հրապարակված հետազոտությունների համաձայն՝ գեյ պոռնո դիտելիս առնանդամի գրգռվածություն նկատվում է հոմոֆոբ տղամարդկանց շրջանում, իսկ հետերոսեքսուալ տղամարդկանց շրջանում, որոնք անտարբեր են տրամադրված նույնասեռական տղամարդկանց նկատմամբ, նման բան չի նկատվում։

## Հայտնի կինոստուդիաներ
* Channel 1 Releasing
* Falcon Entertainment
* Hot House Entertainment
* Jet Set Men
* Jon Sparta
* Nextdoorstudios
* Lucas Entertainment
* Lucas Kazan Productions
* Raging Stallion Studios
* Titan Media
* Bel Ami
* Cazzo Film
* Boy crush
* Cockyboys
* Men.com
* Helix Studios
* SeanCody.com
* Kink.com
* Sketchy Sex
* Fraternity X
* Men at Play
* Men Royale
* Active Duty
* TimTales
* Corbin Fisher
* Fuckermate
* Gyus in Sweatpants
* RealityDudes
* Family Dick
* Bromo

## Ծանոթագրություններ

Կատեգորիա:Հոմոսեքսուալ պոռնոգրաֆիա
Հրդեհային լուսանկարչություն

**Հրդեհային լուսանկարչություն**, հրդեհաշիջման գործողությունների ընթացքը լուսանկարելու գործողություն։

Այս տեսակ լուսանկարչությամբ զբաղվող մարդիկ կոչվում են հրդեհային լուսանկարիչներ։

Քանի որ հրդեհային լուսանկարչությունը ենթադրում է վտանգավոր իրավիճակներին մոտ լինել, լուսանկարիչները պետք ունենան հատուկ ունակություններ, գիտելիք արտակարգ պատահարների, վայրերի, գործողությունների, առողջության և ապահովության մասին։  Հրդեհային լուսանկարիչներից հաճախ պահանջվում է կրել պաշտպանիչ սարքավորումներ։

## Հրդեհային լուսանկարչության օգտագործում
Հրդեհային լուսանկարիչների աշխատանքը ներառում է բազմաթիվ ծրագրեր.
*Հետաքննություն
*Ուսուցում
*Հրդեհների կանխարգելում
*Առողջության և անվտանգության կազմակերպում
*Հետպատահարի վերլուծություն
*Արտակարգ իրավիճակների աշխատանքի վերաբերյալ հանրության տեսակետի բարելավում
*Հրշեջների մոտ պատկանելության զգացողության ամրապնդում

## Հրդեհային ստորաբաժանումների հետ ներգրավվածություն
Հրդեհային լուսանկարիչները կարող են ուղղակիորեն լինել կամ չլինել հրշեջ ստորաբաժանումների աշխատող։ Նրանք մատուցում են մասնագիտացված լուսանկարչական ծառայություն, որը կարող է ներառել վճար՝ յուրաքանչյուր լուսանկարի համար։ Անվտանգությունը  կարող է խնդիր լինել հրշեջ լուսանկարիչների համար, հետևաբար նրանք լավ հարաբերություններ են զարգացնում իրենց տեղական հրշեջ բաժնի հետ՝ բարելավելու հրդեհային տեսարանների լուսանկարչության հասանելիությունը։ Հրշեջ ծառայության հայեցողությամբ կարող է պահանջել լրացուցիչ ուսուցում կամ այլ պայմանավորվածություններ։ Խոշոր ստորաբաժանումները հաճախ ունենում են պրոֆեսիոնալ ֆոտոծառայության ստորաբաժանումներ, ինչպիսիք են Նյու Յորքում և Չիկագոյում։

## Հավաստագրում
Հրդեհային լուսանկարչի պաշտոնական հավաստագրման գործընթացը  մշակվում է Հրդեհային լուսանկարչության միջազգային կազմակերպության կողմից։  Հավաստագրման նպատակն է հաստատել, որ անհատն ունի բավարար պատրաստվածություն, հմտություններ և գիտելիքներ համապատասխան ոլորտներում (առողջություն և անվտանգություն, հրդեհաշիջման գործողություններ և այլն) արտակարգ պատահարի վայրում անվտանգ  գործելու համար։

## Ծանոթագրություններ

## Արտաքին հղումներ
* International Fire Photographers Association արխիվացված
* Incident Response
* Fire Service Photography
* Connecticut Fire Photographers Association
* Southern California Fire Network 

Կատեգորիա:Հրդեհային անվտանգություն
Կատեգորիա:Լուսանկարչության ժանրեր
Cats That Look Like Hitler

մինի|227x227փքս|Կատու՝ քթի տակ սև կետով, որը նման է Հիտլերի բեղերին
**Cats That Look Like Hitler** (բառացի թարգմանությամբ՝ **«Հիտլերին նման կատուներ»),** երգիծական կայք, որտեղ ներկայացված են 1933-1945 թվականներին Գերմանիայի ֆյուրեր Ադոլֆ Հիտլերին նմանվող կատուների լուսանկարները։ Նման կատուներին հաճախ անվանում են Քիթլերներ։ Կատուների մեծ մասը պիբալդ է, քթի տակ մեծ սև բիծ ունի, որը նման է Հիտլերի բեղերին, և այլ հատկանիշներ, որոնք սովորաբար խիստ դեմքի արտահայտությունն են հուշում։

Կայքը հիմնադրել են Կուս Պլեգտը և Պաուլ Նևը 2006 թվականին։ Կայքն այժմ ղեկավարում է միայն Նևը։ 2013 թվականի փետրվարի դրությամբ՝ նա ներբեռնել է ավելի քան 7500 կատվի լուսանկար։

## Հանրաճանաչութուն
Սթիվեն Քոլբերտը հիշատակել է կայքի գոյության մասին 2010 թվականի հուլիսին իր հարցազրույցում։ Կայքը հաճախ հիշատակվում էր այժմ չգործող ավստրալիական «Total Gamer» խաղային ամսագրում և Նոր Զելանդիայում հայտնի է դարձել այն բանից հետո, երբ Բրեդ Ուոթսոնը ուշ երեկոյան Edge շոուի ժամանակ նշեց, որ իր «Փիգլզզ» կատուն «Քիտլեր» թիվ 1-ն է (Kitty Hitler) աշխարհում։

Բրիտանական The Times թերթի լրագրող Բեն Մակելը հարցազրույց է անցկացրել կատուների տերերի հետ, որոնց լուսանկարները ներկայացված են կայքում և տարբեր հնարավոր բացատրություններ է առաջարկել համացանցում կատուների, այդ թվում Հիտլերին նման կատուների հայտնվելու և ժողովրդականության վերաբերյալ։ Լրագրողի խոսքով՝ կատուներն ունեն իրենց սեփական, «առեղծվածային» բնավորությունը, քանի որ տերերը ավելի լավ են տեսնում իրենց բնավորության հատկանիշները  և կարողանում են ճիշտ էմոցիոնալ  մոտեցում ցուցաբերել, ինչպես նաև հիշեցնում են հին եգիպտացիների կողմից կատուների պաշտամունքի մասին։

2011 թվականին բրիտանական The Daily Telegraph թերթը հայտնել էր, որ կա մի «քիթլեր», որը երկար ժամանակ չէր կարողանում տեր գտնել՝ Հիտլերին նման լինելու պատճառով։

## Պատկերասրահ

Kitler on a fence.jpg
Cat that looks like hitler in a sink.jpg


## Տես նաև
* Համացանցային մեմ

## Ծանոթագրություններ

## Արտաքին հղումներ

* 

Կատեգորիա:Ադոլֆ Հիտլերը մշակույթի և արվեստի մեջ
Կատեգորիա:Բրիտանական կատակերգական կայքեր
Կատեգորիա:Կատուներ
Կատեգորիա:Կատուները արվեստում և մշակույթում
Կատեգորիա:Կենդանիների կայքեր
Վերջին դյույմը

**«Վերջին դյույմը»** (), 1958 թվականի խորհրդային գունավոր գեղարվեստական արկածային ֆիլմ-դրամա, որը նկարահանել են ռեժիսորներ Թեոդոր Վուլֆովիչը և Նիկիտա Կուրիխինը «Լենֆիլմ» կինոստուդիայում Ջեյմս Օլդրիջի համանուն պատմվածքի հիման վրա։

## Սյուժե
Հետպատերազմյան տարիներ, Հյուսիսային Աֆրիկա։ Գործազուրկ օդաչու Բեն Էնսլիին մեծ գումար են առաջարկում վտանգավոր աշխատանքի՝ շնաձկների ստորջրյա նկարահանումների համար։ Բենը և նրա որդին՝ Դեյվին, որը հորը խնդրում է իրեն էլ վերցնել, թռչում են ծովի հեռավոր ու ամայի ափ։ Նկարահանումների ժամանակ Բենը հարձակման է ենթարկվում շնաձկների կողմից և ափ ընկնում, իսկ տղան, փրկելով իր և հոր կյանքը, քարշ է տալիս նրան ինքնաթիռ և թռչում։ Բենը, կորցնելով գիտակցությունը, քայլ առ քայլ Դեյվին սովորեցնում է մեքենան ղեկավարելու ձևը, և նա հաղթահարում է վտանգավոր ուղին ու վայրէջք է կատարում օդանավակայանում՝ ամեն ինչ ճիշտ անելով մինչև վերջին դյույմը։

## Դերերում
* Սլավա Մուրատով – *Դեյվի
* Նիկոլայ Կրյուկով – *Բեն Էնսլի (դերը հնչյունավորել է Յուրի Տոլուբեևը)
* Միխայիլ Գլուզսկի – *Ջիֆֆորդ
* [[Ալիաղա Աղաև]] – *սրճարանի տերը
* Մուխլիս Ջանի-Զադե – *մեխանիկ (դերը հնչյունավորել է [[Սերգեյ Յուրսկի]]ն)
* Ալեքսեյ Ռոզանով – *բժիշկ
* Իվան Դմիտրիև – ''սրճարանի այցելու (լուսագրերում նշված չէ)

## Նկարահանող խումբ
* Սցենարի հեղինակ՝ Լեոնիդ Բելոկուրով
* Բեմադրող ռեժիսորներ՝ Թեոդոր Վուլֆովիչ, Նիկիտա Կուրիխին
* Գլխավոր օպերատոր՝ Սամուիլ Ռուբաշկին
* Նկարիչ՝ Ալեքսեյ Ռուդյակով
* Ստորջրյա նկարահանումների օպերատոր՝ Անատոլի Պոպով
* Կոմպոզիտոր՝ Մովսես Վայնբերգ
* Երգերի տեքստի հեղինակ՝ Մարկ Սոբոլ

## Երաժշտություն
* Բենի երգը («Тяжёлым басом гремит фугас…», տեքստի հեղինակ՝ Մարկ Սոբոլ, երաժշտությունը՝ Մոիսեյ Վայնբերգի), կատարում է Միխայիլ Ռիբան։

## Մրցանակներ
* Համամիութենական կինոփառատոն (1960, Մինսկ)
** Առաջին մրցանակը օպերատորի աշխատանքի համար (Սամուիլ Ռուբաշկին)
** Երկրորդ մրցանակ ռեժիսորի աշխատանքի համար (Թեոդոր Վուլֆովիչ, Նիկիտա Կուրիխին)
** Երկրորդ մրցանակ կոմպոզիտորի աշխատանքի համար (Մոիսեյ Վայնբերգ)
** Երկրորդ մրցանակ տղամարդու դերակատարման համար (Նիկոլայ Կրյուկով)
** Մանկական ֆիլմերի երկրորդ մրցանակ

## Նկարահանումներ
* Ֆիլմի նկարահանումներն անցկացվել են Կասպից ծովում՝ Ադրբեջանական ԽՍՀ-ում, դրվագներում նկարահանվել են ադրբեջանցի դերասաններ։
* Ջեյմս Օլդրիջի պատմվածքում գործողությունները կատարվում են Հուրգադա ձկնորսական գյուղի մոտ գտնվող անապատային տեղանքում, որը ներկայում հայտնի հանգստավայր է, իսկ ֆիլմում գործողության վայրը կոչվում է Մարգադա հորինված անունով։
* Բնօրինակ պատմությունում խոսքը Taylorcraft Auster ինքնաթիռի մասին է, ֆիլմում օգտագործվել է նրա նման խորհրդային Յակ-12 ինքնաթիռը։ Ներկայում այդ ինքնաթիռը գտնվում է Կիրժաչ քաղաքի աերոակումբում։

## Ծանոթագրություններ

## Արտաքին հղումներ
* «Последний дюйм» на сайте «Энциклопедия отечественного кино»
*  Ленфильм. Аннотированный каталог фильмов киностудии «Ленфильм» 1918—2003
* 
* 
* 

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր շնաձկների մասին
Կատեգորիա:1950-ականների խորհրդային ֆիլմեր
Բադի թեստ

thumb|300x300px|Տրամաբանական փորձարկման հաջորդականության օրինակ՝ այն նման է բադի, լողում է բադի պես և կականում է ինչպես բադը, հավանաբար այն բադ է։

**Բադի թեստ,** երբեմն՝ *դաք-թեստ* (անգլ․` duck test), կատարվածի ակնհայտության թեստ։ Ենթադրվում է, որ երևույթի էությունը կարելի է ճանաչել բնորոշ արտաքին հատկանիշներով։ Թեստի էությունն արտահայտվում է հետևյալ պնդմամբ․

*Եթե ինչ-որ բան նման է բադի, լողում է բադի պես և կականում է բադի պես, ապա դա հավանաբար բադ է։*

Արտահայտությունը տարածված է ԱՄՆ-ում և Մեծ Բրիտանիայում։

## Ծագումնաբանություն
### Արտահայտություն
Վարկածներից մեկի համաձայն՝ արտահայտությունը փոքր-ինչ փոփոխված հայտարարություն է, որն առաջին անգամ օգտագործել է ամերիկացի բանաստեղծ Ջեյմս Ուիթքոմբ Ռայլին (1849-1916)․

*Երբ ես տեսնում եմ մի թռչուն, որը քայլում է բադի պես, լողում է բադի պես և բադի պես կականում է, ես այդ թռչունին բադ եմ անվանում։*

Մեկ այլ վարկածի համաձայն՝ արտահայտության հեղինակն ամերիկացի հոգևորական Ռիչարդ Քուշինգն է։

Կա նաև վարկած, որ արտահայտության ծագումը կապված է մաքքարթիզմի հետ, և առաջին անգամ այն արտասանվել է Էմիլ Մազիի՝ ավտոմոբիլային արդյունաբերության աշխատողների միավորման քարտուղար-գանձապահի կողմից 1946 թվականի աշխատանքային հանդիպման ժամանակ՝ որպես որևէ մեկին կոմունիզմին հավատարիմ լինելու մեղադրանքի հիմնավորում։

### «Բադի թեստ» տերմինը
«Բադի թեստ» բառակապակցությունն առաջին անգամ օգտագործել է Գվատեմալայում ԱՄՆ դեսպան Ռիչարդ Փաթերսոնը (անգլ․՝ Richard Cunningham Patterson, Jr.) 1950 թվականին։ Այն բանից հետո, երբ Ռիչարդը Գվատեմալայում պերսոնա նոն գրատա հայտարարվեց, նա ամերիկյան հանրությանը բացատրեց, թե իր կարծիքով ինչպես պետք է հայտնաբերվեն թաքնված կոմունիստները (ակնարկելով Գվատեմալայի նախագահ Յակոբո Արբենց Գուսմանին, որը հետագայում պաշտոնանկ արվեց ԿՀՎ-ի մասնակցությամբ հեղաշրջման արդյունքում)։

*«Հաճախ անհնար է դատական փաստարկներով ապացուցել, որ անձը կոմունիստ է։ Նման դեպքերի համար խորհուրդ եմ տալիս գործնական մեթոդ՝ բադի թեստը»*։ 1950-ականներին «բադի թեստ» հասկացությունը սերտորեն կապված էր սենատոր Մաքարթիի և նրա «վհուկների որսի» հետ։

## Տես նաև
* Օկկամի ածելի

## Ծանոթագրություններ

## Գրականություն
**Անգլերենով**

* Immerman, Richard H. (1982), *The CIA in Guatemala: The Foreign Policy of Intervention*, Austin, Texas: University of Texas Press, с. 102
* Christy, Howard Chandler & Ethel Franklin Betts (1982), *The complete works of James Whitcomb Riley*
* Denver, Joseph & Ethel Franklin Betts (1965), *Cushing of Boston: A Candid Portrait*
* Nature by Design: People, Natural Process, and Ecological Restoration

Կատեգորիա:Գիտության փիլիսոփայություն
Կատեգորիա:Գնահատման մեթոդներ
Կատեգորիա:Էվրիստիկա
Կատեգորիա:Իմացաբանություն
Ստրուպի էֆեկտ

**<span style="color:green">Կանաչ</span> <span style="color:red">Կարմիր</span> <span style="color:blue">Կապույտ</span>**

**<span style="color:purple">Մանուշակագույն</span> <span style="color:blue">Կապույտ</span> <span style="color:purple">Մանուշակագույն</span>**
----**<span style="color:red">Կապույտ</span> <span style="color:green">Մանուշակագույն</span> <span style="color:blue">Կարմիր</span>**

**<span style="color:blue">Կանաչ</span> <span style="color:red">Մանուշակագույն</span> <span style="color:purple">Կանաչ</span>**
----Ստրուպի էֆեկտ անվանում են այն փաստը, որ բառերի առաջին շարքի գույներն անվանելը ավելի հեշտ է և արագ, քան երկրորդը։
Հոգեբանության մեջ **Ստրուպի էֆեկտ** անվանում են (անգլ.՝ Stroop effect) ռեակցիայի հետաձգումը բառեր կարդալիս, երբ բառերի գույնը չի համընկնում գրված բառերի հետ (օրինակ «կարմիր» բառը գրված է կապույտ գույնով)։

Էֆեկտն անվանվել է Ջոն Ռիդլի Ստրուպի պատվին, որն առաջին անգամ այս թեստն անգլերեն է հրապարակել 1935 թվականին։ Մինչ այդ այս էֆեկտը հրապարակվել էր Գերմանիայում 1929 թվականին։ Այս հետազոտությունը դարձել է փորձարարական հոգեբանության պատմության մեջ ամենաշատ մեջբերված հետազոտություններից մեկը։

## Նախնական փորձ
Իր հետազոտություններում Ստրուպն օգտագործել է նույն թեստի մի քանի տարբերակ, որոնց համար օգտագործվել է երեք տարբեր տեսակի խթան՝

# գույների անվանումներ, որոնք տպագրված են սև գույնով,
# գույների անվանումներ, որոնք տպագրված են ոչ այն գույնով, որը բառի իմաստն է,
# Ընտրված գույների քառակուսիներ։

Առաջին փորձի ժամանակ օգտագործվել են 1-ին և 2-րդ տարբերակները։ Փորձի մասնակիցներից պահանջվում էր կարդալ գրված բառերը՝ անկախ գրելու համար օգտագործվող գույներից (օրինակ, նրանք պետք է կարդան մանուշակագույնը՝ անկախ օգտագործված գույնից)։ Երկրորդ փորձի ժամանակ կիրառվեցին 2-րդ և 3-րդ խթանները և մասնակիցներին խնդրեցին անվանել թանաքի գույները՝ անտեսելով երկրորդ տարբերակի գրավոր բառերը և երրորդ տարբերակում՝ քառակուսիների գույների անվանումները։ Երրորդ փորձի ժամանակ Ստրուպն ուսումնասիրեց, թե ինչպես է պրակտիկան ազդում մասնակիցների կողմից առաջադրանքերի կատարման վրա։ Ստրուպը նկատեց, որ երկրորդ առաջադրանքը կատարելու համար մասնակիցներից ավելի երկար ժամանակ պահանջվեց, քան երկրորդ փորձի ժամանակ, երբ նրանցից պահանջվում էր անվանել  քառակուսիների գույները։ Այս ուշացումը չի դրսևորվել առաջին փորձի ժամանակ։

## Կիրառում
ԱՄՆ-ում Ստրուպի թեստերը կիրառվում էին ուղեղում փոփոխությունները սահմանելու համար (տարիքային և ոչ միայն)։ Օրինակ, դեպրեսիա ունեցող պացիենտներն ավելի դանդաղ էին անվանում անկումային բառերի գույները («պատերազմ», «քաղցկեղ», «սպանություն»)։ Այսօր Ստրուպի թեստը լայնորեն հայտնի է որպես իմացական կարծրության  և ճանաչողական վերահսկման ճկունության ախտորոշման մեթոդ և դրա վրա հիմնված առաջադրանքները հաճախ ներառվում են ինքնազարգացման և ուղեղի մարզման ծրագրերում։

Ըստ լուրերի՝ 1950-ականներին ԱՄՆ-ում Ստրուպի ռուսերեն լեզվով թեստը կիրառվել է խորհրդային հետախույզներին բացահայտելու համար։ Ռուսերեն իմացող մարդն ուշացումով էր գույներն անվանում։

## Ծանոթագրություններ

Կատեգորիա:Գույներ
Կատեգորիա:Հոգեախտորոշիչ մեթոդներ
Կատեգորիա:Հոգեբանություն
Կատեգորիա:Ճանաչողական աղավաղումներ
Էլեկտրաէնցեֆալոֆոն

մինի|305x305փքս|Ուղեղի ալիքիների էլեկտրոդներ ռեգեներատիվ  երաժշտական կատարման համար
մինի|200x200փքս|Ստորջրյա հնգաֆոնի (quintephone) կատարումը ICMC 2007 թ
**Էլեկտրաէնցեֆալոֆոն** կամ **էնցեֆալոֆոն,** փորձարարական երաժշտական և ախտորոշիչ գործիք, որը գլխարկի միջոցով հավաքում է ուղեղի ազդանշանները և դրանք վերածում երաժշտական նոտաների։ Գյուտը զուգորդվում է սինթեզատորով՝ թույլ տալով օգտվողին երաժշտություն ստեղծել՝ օգտագործելով գործիքային հնչյունների լայն տեսականի։

Մաթեմատիկոս-ֆիզիկոս դոկտոր Ռ. Ֆուրտը և ֆիզիոլոգ դոկտոր Է. Ա. Բևերսը 1940-ականների սկզբին Էդինբուրգի համալսարանում հայտնագործեցին էնցեֆալոֆոնը։ Էլեկտրաէնցեֆալոգրաֆի (EEG) և սոնարի խառնուրդը հնարավորություն է տալիս բժիշկներին ախտորոշել նյարդային հիվանդությունները։

Այն մշակվել է 1973 թվականին ֆինն էլեկտրոնային երաժիշտ և արհեստական բանականության հետազոտող Էրկկի Կուրեննիեմիի կողմից։ 1968 թվականի ամռանը Կուրեննիեմին, մասնակցելով էլեկտրոկուստիկ երաժշտության կոնֆերանսին, ծանոթանում է Մենֆորդ Լ. Իթոնի կենսահետադարձ կապի մասին գաղափարներին՝ որպես երաժշտական կամ կոմպոզիցիոն նյութի աղբյուր։ Կուրեննիեմիի երկու գործիքները՝ Dimi-S և Dimi-T հիմնված են այս գաղափարների վրա։

1970-ականներին Դևիդ Ռոզենբումը և Ռիչարդ Թեյթելբաումը օգտագործում էին EEG-ի վրա հիմնված սարքեր, որպեսզի կատարողները հնարավորություն ունենային ստեղծել ձայն և երաժշտություն՝ օգտագործելով իրենց ուղեղի ալիքները։

Էդուարդո Ռեկ Միրանդան ներկայումս (~ 2004 թ.) ներգրավված է հետազոտության մեջ, որն օգտագործում է նեյրոնային ցանցերը և ուղեղի ինտերֆեյսը երաժշտություն ստեղծելու համար։

Ջեյմս Ֆանգը, Արիել Գարտենը և Սթիվ Մենը (~2003) ստեղծել են ուղեղային ալիքային համակարգեր՝ ինտերակտիվ կերպով կառավարելու տարբեր երաժշտական փոփոխականներ՝ ներառյալ ստորջրյա ուղեղային ալիքների համերգները։

Էլեկտրաէնցեֆալոֆոնը քվինտֆոն է այն առումով, որ ձայն է ստեղծում «դասական հինգերորդ տարրից» (այսինքն՝ նյութական աշխարհից այն կողմ)։

## Ծանոթագրություններ

Կատեգորիա:Զարգացող տեխնոլոգիաներ
Կատեգորիա:Էլեկտրաուղեղագրություն
Կատեգորիա:Փորձարարական երաժշտական գործիքներ
Չար ծիծաղ

**Չար ծիծաղ** կամ **մոլագար ծիծաղ**, գեղարվեստական գրականության մեջ չարագործի մոլագար ծիծաղը։ Արտահայտությունը թվագրվում է առնվազն 1860 թվականով։ «Չարակամ ծիծաղը» կարելի է գտնել նույնիսկ ավելի վաղ. այն թվագրվում է առնվազն 1784 թվականին։ Ըստ մեկ այլ տարբերակի, «Չարախինդ ծիծաղը», հայտնվել է 1714 թվականին և կարող է ավելի վաղ թվագրվել։

Կոմիքսներում, որտեղ գերչարագործները նման ծիծաղ են արձակում, դրանք տարբեր կերպ են վերարտադրվում՝ որպես մվահահահա, մուվհահահա, մուահահահա, բվահահահա և այլն։ Այս բառերը սովորաբար օգտագործվում են նաև ինտերնետային բլոգերում, տեղեկատախտակների համակարգերում և խաղերում։  Այնտեղ դրանք սովորաբար օգտագործվում են, երբ ձեռք է բերվում հաղթանակի ինչ-որ ձև, կամ մատնանշելու համար մեկ ուրիշի նկատմամբ գերազանցություն (պատկանելիություն), կամ երբ ծաղրում են մի հայտարարություն, որին դժվար է հավատալ, որ լրջորեն է արված։

1930-ական թվականներին հանրահայտ «The Shadow» ռադիոհաղորդումն իր շնորհանդեսի շրջանակում օգտագործեց ֆիրմային չար ծիծաղը։ Դա հազվագյուտ դեպք էր, երբ ոչ չարագործ կերպարը չար ծիծաղ օգտագործեց, և այն հնչեցրեց դերասան Ֆրենկ Ռիդիկը։ Նրա ծիծաղը օգտագործվեց նույնիսկ այն բանից հետո, երբ Օրսոն Ուելսը ստանձնեց գլխավոր դերը։ Դերասան Վինսենթ Փրայսի չար ծիծաղը բազմիցս օգտագործվել կամ պատճենվել է ռադիոյում, կինոյում, երաժշտության մեջ և հեռուստատեսությունում, հատկապես Մայքլ Ջեքսոնի «Thriller» երաժշտական տեսահոլովակի վերջում։

Ֆիլմերում չար ծիծաղը հաճախ լրացնում է սաունդթրեքը, երբ չարագործը տեսախցիկից դուրս է։ Նման դեպքերում ծիծաղը հետևում է հերոսին կամ զոհին, երբ նրանք փորձում են փախչել։ Դրա օրինակներից է «Ինդիանա Ջոնս. Կորուսյալ տապանը որոնելիս» ֆիլմը, որտեղ Բելոկի ծիծաղով են լցվում հարավամերիկյան ջունգլիները, երբ Ինդիանա Ջոնսը փախչում է Հովիտո ցեղից։

## Ծանոթագրություններ

Կատեգորիա:1860 նեոլոգիզմներ
Կատեգորիա:Բարի և չար
Կատեգորիա:Ծիծաղ
Կատեգորիա:Հումոր
Կատեգորիա:Ձայնային էֆֆեկտներ
Կատեգորիա:Ձայնարկություններ
Պիետրո Չիտատի

**Պիետրո Չիտատի** (, ), իտալացի գրականագետ, կենսագիր, էսսեիստ։

## Կենսագրություն
Ծնվել է Ֆլորենցիայում, սիցիլիացի ազնվականի ընտանիքում։ Մանկությունն ու պատանեկությունն անցկացրել է Թուրինում, որտեղ հաճախել է սոցիալական ինստիտուտ, հետագայում՝ Մասիմո դ'Ազելիոյի անվան ավագ դպրոց։ 1942 թվականին՝ Երկրորդ համաշխարհային պատերազմի ժամանակ ընտանիքի հետ տեղափոխվել է Լիգուրիա։ Պատերազմից հետո Պիետրո Չիտատին վերադարձել է Տոսկանա և 1951 թվականին ավարտել Պիզայի համալսարանի ժամանակակից գրականության բաժինը։ Նա սկսել է իր կարիերան որպես գրականագետ։

1954-1959 թվականներին իտալերեն է դասավանդել Ֆրասկատիի և Հռոմի արվարձանների մասնագիտական դպրոցներում։ 1960֊ական թվականներին թղթակցել է «Il Giorno», «Corriere della Sera» օրաթերթերին։

Ալեքսանդր Մակեդոնացու, Գյոթեի, Լև Տոլստոյի, Կաֆկայի, Պրուստի, Քեթրին Մենսֆիլդի կենսագրությունների, «Կանանց դիմանկարները» գրքի հեղինակն է։

Պիետրո Չիտատիի գրքերը թարգմանվել են բազմաթիվ լեզուներով, մի շարք գրական մրցանակների դափնեկիր է։

Մահացել է 2022 թվականի հուլիսի 27-ին, 92 տարեկան հասակում։

## Աշխատություններ
* *Goethe* (1970, 
* *Alessandro Magno* (1974)
* *La primavera di Cosroe* (1977)
* *Vita breve di Katherine Mansfield* (1980,
* *Il migliore dei mondi impossibili* (1982)
* *Tolstoj* (1983, переизд. 1996, 
* *Ritratti di donne* (1992)
* *La colomba pugnalata* (1995, 
* *La luce della notte* (1996, 
* *L’armonia del mondo* (1998)
* *Il male assoluto* (2000)
* *La mente colorata* (2002)
* *Israele e Islam. Le scintille di Dio* (2003)
* *La morte della farfalla* (2006)
* *La malattia dell’infinito* (2008)
* *Leopardi* (2010)
* *La rivelazione segreta di Ermete Trismegisto* (2011)
* *Elogio del pomodoro* (2011)
* *Il Don Chisciotte* (2013)

## Ծանոթագրություններ

## Արտաքին հղումներ
*  ''Dans la peau d'Italo Calvino''  con Pietro Citati et Neri Marcorè su ARTE France
* III - PIETRO CITATI - Rivista Primi Piani
*Profiel

Կատեգորիա:Իտալացի գրողներ
Կատեգորիա:Լրագրողներ այբբենական կարգով
Կատեգորիա:Իտալացի լրագրողներ
Կատեգորիա:Իտալացի գրականագետներ
Կատեգորիա:Երկարակյացներ
Love Land (Հարավային Կորեա)

աջից|մինի|Ինտերակտիվ քանդակ Love Land-ում
**Ջեջու LoveLand** (հանգըլ՝ 제주러브랜드) (նաև հայտնի է որպես «Սիրո երկիր»), քանդակների բացօթյա այգի, որը բացվել է 2004 թվականին Հարավային Կորեայի Ջեջու կղզում։ Այգու թեմատիկան սեքսն է։ Ցուցադրվում է սեռական դաստիարակության ֆիլմեր և ցուցադրվում է 140 քանդակ, որոնք ներկայացնում են տարբեր սեռական դիրքեր։  Այգու կայքը նկարագրում է տեղանքը որպես «մի վայր, որտեղ հանդիպում են սիրո ուղորդված արվեստն ու էրոտիզմը»։

## Պատմություն
1970-ականներին Ջեջու կղզին դարձավ մեղրամիսի հանրաճանաչ վայր կորեացի զույգերի համար՝ կղզու տաք կլիմայի և Սառը պատերազմի ժամանակաշրջանում արտերկրյա ճանապարհորդությունների սահմանափակումների պատճառով։ Գերմանական «Der Speigel» ամսագրի հրապարակված հոդվածի համաձայն՝ 1980-ականների վերջին լրագրող և ճանապարհորդական գրող Սայմոն Վինչեստերը հայտնել է, որ կղզու հյուրանոցի որոշ աշխատակիցներ հանդես են եկել որպես «պրոֆեսիոնալ սառույցկոտրողներ»։ Հյուրանոցը երեկոյան առաջարկում էր էրոտիկ տարրերով ժամանցային ծրագիր՝ օգնելու նորապսակներին վայելել հանգիստը։

2002 թվականին Սեուլի Հոնգիկ համալսարանի շրջանավարտները սկսեցին քանդակներ ստեղծել այգու համար, որը բացվել է 2004 թվականի նոյեմբերի 16-ին։ Զբաղեցնելով «ֆուտբոլային երկու դաշտի» չափ տարածք՝ բոլոր քանդակները կարելի է դիտել մոտավորապես մեկ ժամում, և կա ամեն ամիս լրացուցիչ շրջիկ ցուցադրություն, որտեղ ներկայացված են կորեացի տարբեր նկարիչների աշխատանքներ։

Այցելուները պետք է լինեն առնվազն 18 տարեկան, իսկ մեծահասակների այցելության ժամանակ անչափահասների համար հասանելի է առանձին՝ անիմեի թեմատիկայով խաղահրապարակ։

## Ծանոթագրություններ

Կատեգորիա:2004 հիմնադրումներ Հարավային Կորեայում
Կատեգորիա:Ասիայի քանդակների այգիներ և զբոսայգիներ
Կատեգորիա:Բնօրինակում անաղբյուր հոդվածներ
Կատեգորիա:Էրոտիկ արվեստ
Կատեգորիա:Էրոտիկայի թանգարաններ
Կատեգորիա:Ջեջու կղզու այգիներ
Կատեգորիա:Սեռականությունը Հարավային Կորեայում
Զդենեկ Կեպակ

**Զդենեկ Կեպակ** (, ), չեխոսլովակ հոկեյիստ, կենտրոնական հարձակվող, Չեխոսլովակիայի հնգակի չեմպիոն, Եվրոպայի չեմպիոնների գավաթի եռակի հաղթող, աշխարհի առաջնության կրկնակի արծաթե մեդալակիր։

## Կենսագրություն
Զդենեկ Կեպակն իր խաղային կարիերան սկսել է 1955 թվականին «Սպարտակ Կռալովո պոլե» ակումբում։ «ԶԿԼ Բռնո» ակումբում տաս տարի խաղալուց հետո նա հայտնիություն է ձեռք բերել։ Այդ ընթացքում նա դարձել է Չեխոսլովակիայի հնգակի չեմպիոն, Չեխոսլովակիայի լիգայի եռակի արծաթե և կրկնակի բրոնզե մեդալակիր, ինչպես նաև երեք անգամ նվաճել է Եվրոպայի չեմպիոնների գավաթը։ Հոկեիստն իր կարիերան ավարտել է 1972 թվականին, վերջին մրցաշրջանը խաղացել է «Զլին» ակումբում։

1961-1965 թվականներին հանդես է եկել Չեխոսլովակիայի ազգային հավաքականում, որտեղ 1961 և 1965 թվականներին դարձել է աշխարհի առաջնության արծաթե մեդալակիր։

Իր խաղային կարիերայի ավարտից հետո զբաղվել է մարզչական աշխատանքավ․ 1972-1993 թվականներին նա մարզել է «Մորավիա Օլոմոուց», «ՏԵ Գոթվալդով», «Զեթոր Բռնո», «Գոդոնին» ակումբները։

## Նվաճումներ
16x16px1961 և 1965 թվականների աշխարհի առաջնությունների արծաթե մեդալակիր

16x16px 1961 թվականի Եվրոպայի չեմպիոն

16x16px 1965 թվականի Եվրոպայի առաջնության արծաթե մեդալակիր

16x16px 1966—1968 թվականների  Չեխոսլովակիայի լիգայի եռակի արծաթե մեդալակիր
 
16x16px 1968, 1969 և 1971 թվականների Չեխոսլովակիայի առաջնությունների եռաակի արծաթե մեդալակիր

16x16px 1967 և 1970 թվականների Չեխոսլովակիայի առաջնության կրկնակի բրոնզե մեդալակիր

## Վիճակագրություն
*Չեխոսլովակիայի առաջնություն՝ 464 խաղ, 321 միավոր (188 գոլ + 133 գոլային փոխանցում)
*Չեխոսլովակիայի հավաքական՝ 25 խաղ, 6 գոլ
*Ընդհանուր կարիերա՝ 489 խաղ, 194 գոլ

## Ծանոթագրություններ

## Արտաքին հղումներ
*Кубок Европейских Чемпионов по хоккею с шайбой (мужчины)
Ուկրաինայի հայերի միության գավաթ

**Ուկրաինայի հայերի միության գավաթ**, ազատ ոճի ըմբշամարտի տղամարդկանց միջազգային մրցաշար, որը կազմակերպվում է «Ուկրաինայի հայերի միության» կողմից և ամեն տարի անցկացվում է Կիևում։

## Պատմություն
«Ուկրաինայի հայերի միության» հիմնադրված մրցաշար, որն իր մրցանակային ֆոնդով համարվում է աշխարհի խոշորագույն մրցաշարերից մեկը։ 2013 թվականին հայտնի է դարձել, որ «Ուկրաինայի հայերի միության գավաթի» ազատ ոճի ըմբշամարտի միջազգային մրցաշարը ներառվել է FILA-ի  օրացույցում (International Federation of Associated Wrestling Styles - FILA)։

«Ուկրաինայի հայերի միության» նախագահ Վիլեն Շատվորյանը բարձր է գնահատել առաջին մրցաշարի հաջողությունը։

2014 թվականին Ուկրաինայի հայերի միության գլխավոր մրցանակին է արժանացել Հայաստանի երիտասարդական հավաքականի նախկին մարզիչ, Հայաստանի վաստակավոր մարզիչ Մանվել Սահրադյանը։

## 2012 թվականի մրցաշար
    

«Ուկրաինայի հայերի միության գավաթի» ազատ ոճի ըմբշամարտի միջազգային մրցաշարն առաջին անգամ անցկացվել է 2012 թվականին, Ուկրաինայի մայրաքաղաք Կիևում։ Միջոցառումն անցկացվել է սեպտեմբերի 29-ից 30-ը՝ Սպորտի պալատում։ Առաջին մրցաշարին մասնակցել են աշխարհի տասներկու երկրների մարզական թիմեր։ Մրցումներն անցկացվեցին յոթ քաշային կարգերում՝ 55, 60, 66, 74, 84, 96 և 120 կգ։ Ուկրաինացի ըմբիշները յոթ քաշային կարգերից չորս ոսկե մեդալ նվաճեցին, Ռուսաստանի ըմբիշները նվաճեցին երկու ոսկե մեդալ և մեկ ոսկե մեդալ՝ Վրաստանը։ Թիմային հաշվարկում Ուկրաինայի ազատ ոճի ըմբշամարտի հավաքականը դարձել է «Ուկրաինայի հայերի միության գավաթի» գավաթակիր։

## Ծանոթագրություններ

Կատեգորիա:Ըմբշամարտի մրցաշարեր Ուկրաինայում
Կատեգորիա:Ուկրաինայի հայերի միության կողմից անցկացվող մրցաշարեր
Կատեգորիա:Սպորտային մրցումներ Կիևում
Հին հայկական քաղաք (Ֆրեզնո)

**Հին հայկական քաղաք** (անգլ․՝ Old Armenian Town), հայաբնակ թաղամաս ԱՄՆ-ի Կալիֆոռնիա նահանգի Ֆրեզնո քաղաքում։ Համայնքի հավաքատեղիներն են Վենտուրա փողոցում գտնվող Հայ համայնքի կենտրոնը և Սուրբ Երրորդության Հայ Առաքելական եկեղեցին։ Գործում են նաև ռեստորաններ, ճաշարաններ, որոնք հայկական ավանդական ուտեստներ են մատուցում։

## Պատմություն
1870-ական թվականների սկզբին հայ գաղթականները սկսեցին բնակվել Վայրի արևմուտքում, հատկապես Կալիֆոռնիայում։ Հետագայում Կալիֆոռնիայի հայ բնակչությունը հասավ 5000-ի,  որոնցից 4000-ը բնակվում էր Ֆրեզնո քաղաքում։ 20-րդ դարում, ցեղասպանության հետևանքով, հայ բնակչություն աճ տեղի ունեցավ ԱՄՆ-ում․ Ֆրեզնոն դարձավ հայության կենտրոններից մեկը, և, ի վերջո, ձևավորվեց Հին հայկական քաղաք-անկլավը։ 1900 թվականին կառուցվում է Սուրբ Երրորդության եկեղեցին, և այն դառնում է հայ բնակչության հավաքակետը։

2020 թվականի դրությամբ թաղամասի վերակառուցման ծրագրեր կային։ Նոր նախագիծը, որը նույնպես կոչվում է «Հին հայկական քաղաք», պետք է պարունակի Կալիֆոռնիայի Հինգերորդ շրջանի վերաքննիչ դատարանի շենքը, խոշոր բազմահարկ առևտրային գրասենյակային շենքը և հայկական թանգարանը։

## Տես նաև
* Ամերիկահայեր
* Հայկական էթնիկ անկլավների ցանկ

## Ծանոթագրություններ

## Արտաքին հղումներ
* Հին հայկական քաղաքի էջը Downtown Fresno կայքում
* http://www.armof.org/

Կատեգորիա:Կալիֆոռնիա
JayDaYoungan

**Յավորիուս Տիկիս Սքոթ** (, ), ամերիկացի ռեփեր, հիփ-հոփ արտիստ և երգիչ, Ելույթ է ունեցել JayDaYoungan բեմական կեղծանվամբ։ Երգիչն առավել հայտնի է եղել իր բազմաթիվ սինգլներով՝ «23 Island», «Elimination» և «Opps», որոնք 2020 թվականի նոյեմբերի դրությամբ SoundCloud առցանց հարթակում ստացել են համապատասխանաբար 49, 27 և 26 միլիոն լսումներ։ Սքոթը նաև թողարկել է միքսթեյփներ, նրա դեբյուտային Misunderstood (2019) ալբոմը, որը Billboard 200 հիթ-շքերթում զբաղեցրել է 43֊րդ տեղը։

## Կենսագրություն
Սքոթը ծնվել է 1998 թվականի հուլիսի 15-ին Լուիզիանայի Բոգալուսա քաղաքում։ Երաժշտությամբ նա սկսել է հետաքրքրվել դպրոցական տարիներին, ինչի պատճառով 18 տարեկանում թողել է դպրոցը։

2022 թվականի հուլիսի 27֊ին JayDaYoungan֊ն իր տան մոտ փոխհրաձգության մեջ է ընկել. բազմաթիվ վնասվածքներից հետո նրան տեղափոխել են հիվանդանոց, սակայն արյան մեծ քանակության կորստի պատճառով նա մահացել է։

## Սկավառակագրություն
### Ստուդիական ալբոմներ
* Baby23 (2020)
### Ep ալբոմներ
* Scarred (2022)
* All Is Well (2022)

### Միքսթեյփներ
* *YOUNGANimal (2016)*
* *RuffWayy (2017)*
* *The Real Jumpman 23 (2017)*
* *Wake Up (2017)*
* *Taking Off (2018)*
* *23 (2018)*
* *Forever 23 (2018)*
* *Endless Pain (2019)*
* *Can't Speak On It*(2019)
* *Misunderstood (2019)*
* *23 Is Back (2019)*

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Տրուխիլիո (Հոնդուրաս)

**Տրուխիլիո** (), քաղաք Հոնդուրասում՝ Կոլոն դեպարտամենտում, որի վարչական կենտրոնն է։ Ունի նավահանգիստ՝ Կարիբյան ծովի հյուսիսային ափին։ 2020 թվականի տվյալներով բնակչության թվաքանակը եղել է 20.780: Միաժամանակ համարվում է վարչական կենտրոնը մի համայնքի, որի կազմի մեջ մտնում են նաև ծովափնյա երեք ձկնորսական գյուղակներ՝ Սանտա Ֆեն, Սան Անտոնիոն և Գվադելուպեն (դրանց բնակիչները հիմնականում գարիֆունա ցեղին պատկանող հնդկացիներ են)։ Համայնքի բնակչության ընդհանուր թվաքանակը հասնում է մոտավորապես 30 հազարի։ Տրուխիլիոյի նշանաբանն է՝ «Հոնդուրասի առաջին մայր քաղաք» (իսպ.՝ La primera capital de Honduras):

Քաղաքը ուշադրության կենտրոնում է հայտնվել Հոնդուրասի նախկին նախագահ, ծնունդով տրուխիլիոցի Պորֆիրիո Լոբո Սոսայի կառավարման տարիներին, երբ առաջ էր քաշվել վերջինիս աջակցությանն արժանացած մի նախագիծ, որով նախատեսվում էր Տրուխիլիոն վերածել հոնդուրասյան Հոնկոնգի (գարիֆունա հնդկացիները դեմ էին այդ նախագծի իրականացմանը)։

## Նույնանուն քույր քաղաքներ
*  Տրուխիլիո
*  Տրուխիլիո
*  Տրուխիլիո

## Պատկերասրահ

Trujillo, view from the sea, 2006 - panoramio.jpg|Քաղաքի տեսքը ծովից
CAÑONES FORTALEZA SANTA BARBARA - panoramio - stanleyatala.jpg|Տեսարան Սանտա Բարբարա բերդից
CAÑONES FORTALEZA SANTA BARBARA - panoramio.jpg|Տեսարան Սանտա Բարբարա բերդից
Trujillo, the cathedral, 2006 - panoramio.jpg|Տրուխիլիոյի տաճարը
Trujillo bay, view from the mountain, 2006 - panoramio.jpg|Տրուխիլիոյի ծովախորշը
Trujillo from the sea, 2006 - panoramio.jpg|Քաղաքի տեսքը ծովից


## Ծանոթագրություններ

## Գրականություն
* Robert Stoner Chamberlain, *The Conquest and Colonization of Honduras, 1502–1550*, 1966. 

## Արտաքին հղումներ
* The Trujillo Honduras Pages (history, news and pictures of Trujillo).
* Honduran Notebook, 1997

Կատեգորիա:Առափնյա բնակավայրեր
Կատեգորիա:Կարիբյան ծովի նավահանգիստներ
Կատեգորիա:Հոնդուրասի բնակավայրեր
Կատեգորիա:Հոնդուրասի քաղաքներ
Կատեգորիա:Նավահանգիստներ
Սուրբ Աննայի տաճար

**Սուրբ Աննայի տաճար** (), Նյու Յորքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Միացյալ նահանգների և Կանադայի թեմին, գտնվում է ԱՄՆ Նյու Յորք նահանգի Նյու Յորք քաղաքում։ Համակարգում է դրանում բնակվող կաթողիկե ամերիկահայության հոգևոր կյանքը։

Տաճարը գործել է որպես հայ կաթոլիկ եկեղեցի մինչ 1995 թվականը։ Այն եղել է Գլենդելի Սուրբ Մարիամ Աստվածածնի Նարեկ թեմի նստավայրը։ Եկեղեցին երկու հասցե ուներ՝ Արևելյան 12-րդ փողոցում Մանհեթենի ստորին արևելյան տարածքում նախկին, որը գտնվում էր Սուրբ Աննա հռոմեական կաթոլիկ եկեղեցում, և Ուիլյամսբուրգում՝ Բրուքլին, նախկին Սուրբ Վինսենթ դը Պոլ եկեղեցում։ Բրուքլինի եկեղեցում այժմ շարունակում է գործել Սուրբ Աննայի հայ կաթոլիկ ծխական համայնքը։

## Պատմություն
###### Նախապատմություն
Հայր Մարտիրոս Մեգերյանը նշանակվել է որպես Նյու Յորքի հայ կաթոլիկ եկեղեցու սպասարկող առաջին քահանան։ Նրան ուղարկել է պատրիարք Ստեփան Պետրոս Ժ Ազարյանը 1896 թվականին։ Մեգերյանը 1911 թվականին կոչվել է ԱՄՆ հայ կաթոլիկների ընդհանուր փոխանորդ։ Նրան հաջորդեց հայր Հարություն Մալճյանը, ում ծառայությունը Նյու Յորքում տևեց 50 տարի՝ 1921-ից մինչ 1971 թվական։ 1982 թվականին նրան հաջորդեց հայր Գրիգոր Գերգերյանը, ում աշխատանքի անցնելու ընթացքում Նյու Յորք  ուղարկվեց եպիսկոպոս Միքաիլ Ներսես Սեթյանին Ամերիկայի Միացյալ Նահանգների և Կանադայի հայության նորաստեղծ Առաքելական էքսարխատը գլխավորելու համար։ Մինչ այդ, Սուրբ Պատարագը մատուցվում էր Բրուքլինի և Քուինսի հռոմեական կաթոլիկ եկեղեցիներում։

###### Հետագա պատմություն
Նյու Յորքի հռոմեական կաթոլիկ արքեպիսկոպոսության կարդինալը՝ Թերենս Քուքը, առաջարկել էր Մանհեթենի Ստորին Արևելյան մասում գտնվող Սուրբ Աննա եկեղեցին ձևափոխել հայ կաթոլիկ տաճարի։ Առաջարկն ընդունվեց, և 1983 թվականին հիմնադրվեց Սուրբ Աննայի տաճարը։ 2002 թվականինին կարդինալ Էդվարդ Էգանը հանձնարարեց, որ էկզարխատը հանձնի Սուրբ Աննայի տաճարը հանձնի իր բոլոր շենքերը։ Տաճարը փրկելու փորձեր կատարվեցին, բայց վերջիվերջո էկզարխատն այլընտրանք չունեցավ։  Եպիսկոպոս Թոմաս Դեյլին և Բրուքլինի հռոմեական կաթոլիկ թեմի նրա իրավահաջորդ եպիսկոպոսը՝ Նիկոլաս Դիմարցիոնը, առաջարկել էր Բրուքլինի Ուիլյամսբուրգ հատվածում գտնվող Սուրբ Վինսենթ դը Պոլ եկեղեցին որպես նոր վայր ինչպես էկզարխատի, այնպես էլ տաճարի ծխի համար։ Այս առաջարկը ընդունվեց, և Սուրբ Աննայի տաճարի անունը պահպանվեց։

Սուրբ Վինսենթ դը Պոլ եկեղեցու գործունեությունը կարճ տևեց։ 2011 թվականին Հռոմի կաթոլիկ թեմի կողմից եկեղեցին վաճառվել է կառուցապատողին ։ Սուրբ Աննայի ծխական համայնքը հետագայում տեղափոխվեց Սուրբ Ընտանիքի հռոմեական կաթոլիկ եկեղեցի, որը սլովակների կողմից ժառանգ թողնված ծուխ է Բրուքլինի Գրինփոյնթ թաղամասում։ Շինությունը , սակայն, տաճարի կարգավիճակի չհամապատասխանեց։ Հետագայում  տաճարը տեղափոխվեց Կալիֆոռնիա նահանգի Գլենդել քաղաքի Սուրբ Գրիգոր Լուսավորիչ տաճարը։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Ամերիկահայ կաթողիկե վանքեր և եկեղեցիներ
Կատեգորիա:Հայկական քրիստոնեական տաճարներ
Կատեգորիա:Նյու Յորքի հայկական վանքեր և եկեղեցիներ
Կատեգորիա:Տաճարներ այբբենական կարգով
Մեթոդիզմ

250px|մինի|Ջոն Ուեսլի
250px|մինի|Ջորջ Ուայթֆիլդ
**Մեթոդիզմ** (, պաշտոնապես՝ **Մեթոդիստական եկեղեցի**), քրիստոնեական բողոքականության դրսևորումներից մեկը, որը գլխավորապես տարածված է Ամերիկայի Միացյալ Նահանգներում և Մեծ Բրիտանիայում։ Ծագել է XVIII դարում՝ առանձնանալով անգլիկան եկեղեցուց։ Հիմնական սկզբունքն է՝ հետևողականորեն և մեթոդաբար պահպանել ավետարանական պատվիրանները։ Մեթոդիստները քարոզում են կրոնական հեզություն ու խոնարհություն։ Մեթոդիստական համայնքները պաշտամունքային դրսևորումներում կիրառում են ծիսական-արարողակարգային զանազան ձևեր՝ սկսած անգլիկան եկեղեցուց ժառանգած, այսպես կոչված՝ բարձր ձևերից և վերջացրած բողոքականությանը բնորոշ հասարակ ծիսակարգով, որն անտեսում է պատարագի մատուցման ավանդական պահանջները։

Մեթոդիզմն անգլիկան եկեղեցու ծոցում առաջ է եկել 1720-ական թվականներին, Օքսֆորդում, առանձնացված դավանանք դարձել 18-րդ դարի վերջերին։ Հիմնադիրներն էին 
Ջոն Ուեսլին (1703—1791) և Ջորջ Ուայթֆիլդը (1714—1770): Նոր դավանանքի կայացման գործում կարևոր դեր է խաղացել նար կոմսուհի Սելինա Հաստինգսը (1707—1791): Միսիոներների եռանդուն ջանքերի շնորհիվ մեթոդիզմը լայնորեն սփռվել է Բրիտանական կայսրությունում, ԱՄՆ-ում և այլուր։

Մեթոդիստական դավանանքի հետևորդների թվաքանակը ներկայումս ամբողջ աշխարհում հասել է մոտավորապես 80 միլիոնի, ընդ որում՝ նրանք սփռված են 130 երկրում։ Մեթոդիստական ամենամեծ կազմակերպությունը ԱՄՆ-ի Միավորյալ մեթոդիստական եկեղեցին է՝ 7,5 միլիոնից ավելի հավատացյալներով։
մինի

## Ծանոթագրություններ

## Գրականություն

* An Introduction to world metodism
* Dowson, Jean and Hutchinson, John (2003) John Wesley: His Life, Times and Legacy [CD-ROM], Methodist Publishing House, TB214
* Forster, DA and Bentley, W (eds.) (2008)What are we thinking? Reflections on Church and Society from Southern African Methodists. Methodist Publishing House, Cape Town. ISBN 978-1-919883-52-6
* Forster, DA and Bentley, W (eds.) (2008) Methodism in Southern Africa: A celebration of Wesleyan Mission AcadSA Publishers, Kempton Park. ISBN 978-1-920212-29-2
* Harmon, Nolan B. (ed.) (1974) The Encyclopedia of World Methodism, Nashville: Abingdon Press, ISBN 0-687-11784-4.
* Heitzenrater, Richard P. (1994) Wesley and the People Called Methodists, Nashville: Abingdon Press, ISBN 0-687-01682-7
* Hempton, David (2005) Methodism: Empire of the Spirit, Yale University Press, ISBN 0-300-10614-9
* Hempton, David (1984) Methodism and Politics in British Society, 1750—1850, Stanford University Press, ISBN 0-8047-1269-7
* Kent, John (2002) Wesley and the Wesleyans, Cambridge University Press, ISBN 0-521-45532-4
* Warner, Wellman J. (1930) The Wesleyan Movement in the Industrial Revolution, London: Longmans, Green.
* Wilson, Kenneth. Methodist Theology. London, T & T Clark International, 2011 (Doing Theology).

## Արտաքին հղումներ
* Մեթոդիստական եկեղեցի - Կրոնադարան
* Methodist History Bookmarks 
* World Methodist Council (Official Website)
** List of Member Churches
* World Methodist Evangelical Institute (Official Website) 

Կատեգորիա:Բողոքական դավանանքի ընտանիքներ
Կատեգորիա:Բողոքականություն
Կատեգորիա:Դավանանք
Կատեգորիա:Ուսմունք
Կատեգորիա:Քրիստոնեություն